ettekirjutus

Tartu	31.05.2016 nr 7.2-6.2/1462	

11.05.2016 toimunud tuleohutusülevaatusel Viatica Grupp OÜ-le kuuluvas hoones aadressil Ülikooli 8, Tartu linn, Tartu maakond, tuvastati tuleohutusnõuete rikkumised, mille olemus on kirjeldatud paikvaatluse protokollis nr 7.2-5.2/2372-2.

Päästeameti Lõuna päästekeskuse tuleohutuskontrolli büroo juhtivinspektor Keit Tõldsepp, võtnud aluseks korrakaitseseaduse § 28 lg 1 ning hinnanud haldusmenetluse käigus kogutud tõendeid ja välja selgitatud asjaolusid, 

otsustas:

Anda käesoleva haldusakti adressaadile – Viatica Grupp OÜ (registrikood 11282094), Ujula tn 66-2, Tartu linn, Tartu maakond, 51008 – järgmised ettekirjutused, mis tuleb täita määratud tähtajaks:

1. Paigaldada Ülikooli 8 hoonesse automaatne tulekahjusignalisatsioonisüsteem, et võimaliku tulekahju puhkemise korral on inimestel võimalik ehitisest evakueeruda ja on võimalik inimesi ehitisest evakueerida.
Alus: Tuleohutuse seadus § 3 lg 1 p 4, § 32 lg 1; majandus-ja taristuministri 01.07.2015.a määrus nr 54 „Ehitisele esitatavad tuleohutusnõuded“ § 40 lg 1 vastavalt § 34  p 1.

Tuleohutuse seadus § 3 lg 1 p 4 – Isik on kohustatud tagama ehitises nõutavate päästevahendite ja ehitises nõutavate tuleohutuspaigaldiste olemasolu ja korrashoiu.

Tuleohutuse seadus § 32 lg 1 – Tuleohutuspaigaldis tuleb projekteerida ja paigaldada ning seda kontrollida ja hooldada vastavalt tehnilisele normile ja tootja juhisele ning ohutusnõuetes ettenähtule selliselt, et tuleohutuspaigaldis täidaks oma otstarvet.

Majandus-ja taristuministri 01.07.2015.a määrus nr 54 „Ehitisele esitatavad tuleohutusnõuded“ § 40 lg 1 – Enne 1. jaanuari 2005. a õiguslikul ehitatud ehitis, mida kasutatakse vastavalt ehitisele ettenähtud kasutamise otstarbele, peab vastama olulistele tuleohutusnõuetele, mis tagavad, et võimaliku tulekahju puhkemise korral on inimestel võimalik ehitisest evakueeruda ja on võimalik inimesi ehitisest evakueerida.

Majandus-ja taristuministri 01.07.2015.a määrus nr 54 „Ehitisele esitatavad tuleohutusnõuded“ § 34 p 1 – Automaatne tulekahjusignalisatsioonisüsteem peab olema II kasutusviisiga ehitiste majutusruumides, kus on rohkem kui 50 majutuskohta.

Automaatne tulekahjusignalisatsioonisüsteem (edaspidi ATS) peab olema ruume hõlmav süsteem, mis avastaks kontrollitaval alal algava tulekahju võimalikult varajases staadiumis ning annaks sellest teada hoones viibivatele inimestele. 
Automaatne tulekahjusignalisatsioonisüsteem peab andma võimalikust tulekahjust teate näidates ära selle avastamispiirkonna. Ühtlasi peab süsteem ise avastama süsteemi tööd ohustavad rikked, andes nendest rikketeate keskseadmesse.

Tuleohutusülevaatusel fikseeriti, et Ülikooli 8 hoonesse on  paigaldatud autonoomne tulekahjusignalisatsioonisüsteem.
Vastavalt Majandus-ja taristuministri 01.07.2015.a määrus nr 54 „Ehitisele esitatavad tuleohutusnõuded“ §-le 34 punktile 1 peab automaatne tulekahjusignalisatsioonisüsteem olema II kasutusviisiga ehitiste majutusruumides, kus on rohkem kui 50 majutuskohta. Ülikooli 8 hoones on majandustegevuse registri andmetel 89 majutuskohta. 
Seega peab Ülikooli 8 hoonesse olema paigaldatud automaatne tulekahjusignalisatsioonisüsteem.

06.05.2014 USS Security Eesti AS ATS iga-aastase hoolduse käigus on tuvastatud (akt nr 1663), et tsoonis 33 töötab ainult üks andur, tsoonis 50 laos ja tubades 58, 61, 67, 68 ei tööta andurid. Andurid 1 korruse fuajees ja restorani söögisaalis ei ole töökorras. Kõikide korruste andurid testimisel häiresse ei lähe. Hooldaja soovitab andurite  ja sireenide lisamist. 
22.02.2016 tuvastati ATS kvartali hoolduse käigus, et I korrusel ja korruste koridorides ei tööta suitsuandurid. Keldrikorrusel puudub sireen ja mitmed andurid. 

Majutusruumidesse on paigaldatud temperatuuriandurid, mis ei taga tulekahju korral kiiret avastamist. Temperatuuriandur reageerib suletud ruumis üksnes temperatuuri tõusu peale, mistõttu ei ole seda tüüpi andurid nii efektiivsed tulekahju avastamisel kui suitsuandurid, mis reageerivad suitsule.

Täitmise tähtaeg: 31.12.2016. a. 
Ettekirjutusega kaasneb sunnirahahoiatus: kui käesolevat ettekirjutust tähtajaks ei täideta, rakendab haldusorgan Tuleohutuse seaduse § 40 alusel adressaadi suhtes sunnivahendit – sunniraha 600,00 (kuussada) eurot.

2.Ohutu evakuatsiooni läbiviimiseks ohu tingimustes varustada Ülikooli 8 hoone põhievakuatsioonitrepikoda vastavate tuleohutusmärkidega varustatud evakuatsioonivalgustitega. 
Alus: Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 24 lg 3 p 1; § 36  lg 3 p 1.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 24 lg 3 p 1 – Evakuatsioonitee peab olema kergesti identifitseeritav, lihtsalt juurdepääsetav ja kasutatav.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 36 lg 3 p 1 – Evakuatsioonivalgustus minimaalse toimimisajaga vähemalt üks tund peab olema II kasutusviisiga ehitises (majutushooned) , välja arvatud kuni viie majutuskohaga hoone, millel on otseväljapääs õue.

Tuleohutusülevaatusel tuvastati, et Ülikooli 8 hoone  põhievakuatsioonitrepikojas puudub evakuatsioonivalgustus.

Evakuatsioonivalgusteid hoones paigaldatakse selliselt, et elektrivoolu katkemisel kõik evakuatsiooniteed ning –pääsud on selgelt tähistatud ja jäävad ühe tunni jooksul piisavalt valgustatud selleks et ruumis viibivatel inimestel oleks võimalus ohutust kohast ohutult lahkuda.

Täitmise tähtaeg: 01.09.2016
Ettekirjutusega kaasneb sunnirahahoiatus: kui käesolevat ettekirjutust tähtajaks ei täideta, rakendab haldusorgan Tuleohutuse seaduse § 40 alusel adressaadi suhtes sunnivahendit – sunniraha 300,00 (kolmsada) eurot.

3. Eraldada Ülikooli 8 hoone põhievakuatsioonitrepikoda korrustest tuletõkkeustega nii, et see moodustaks omaette tuletõkkesektsiooni, et võimaliku tulekahju puhkemise korral oleks tagatud inimeste ohutu evakueerumine või nende evakueerimine hoonest.
Alus: Tuleohutuse seadus § 6 lg 1; majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 40 lg 1 vastavalt § 11 lg 4 p 3; § 24 lg 1, lg 2.

Tuleohutuse seadus § 6 lg 1 – Piiratud kinnisasjalt või ehitisest peab olema tagatud evakuatsioon ning kergesti läbitav evakuatsioonitee.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 40 lg 1 – Enne 1.jaanuari 2005.a õiguslikul alusel ehitatud ehitis, mida kasutatakse vastavalt ehitisele ettenähtud kasutamise otstarbele, peab vastama olulistele tuleohutusnõuetele, mis tagavad, et võimaliku tulekahju puhkemise korral on inimestel võimalik ehitisest evakueeruda ja on võimalik inimesi ehitisest evakueerida.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 11 lg 4 p 3 – Ehitise või selle osa kasutamisotstarbest lähtuvalt kuuluvad omaette tuletõkkesektsiooni evakuatsioonitrepikojad.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 24 lg 1 – Evakuatsioonitee peab tuleohutuse seisukohast olema piiritletud nii, et evakuatsiooniteed oleks võimalik kasutada kogu evakueerimisaja jooksul.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 24 lg 2 – Tulekahju korral ei tohi evakuatsiooniteel kogu evakueerimisaja jooksul tekkida kasutajate evakuatsiooni takistavat temperatuurimuudatust, suitsukontsentratsiooni ega muid takistavaid asjaolusid.

Tuleohutusülevaatusel tuvastati, et Ülikooli 8 hoone põhievakuatsioonitrepikoda ei  moodusta omaette tuletõkkesektsiooni. Põhievakuatsioonitrepikoja ja korruste vahel puuduvad tuletõkkeuksed.  Uksed on puidust turvaklaasiga, millel puuduvad tuletõkkeukse tunnused (sertifikaat, sulgurid, tule- ja suitsutihendid).

Evakuatsioonitrepikojad kuuluvad ehitise ja selle osa kasutamisotstarbest lähtuvalt omaette tuletõkkesektsiooni. Tuletõkkesektsiooni konstruktsioonid on ette nähtud tule leviku tõkestamiseks või tule ja suitsu piiramiseks. Võimaliku tulekahju puhkemise korral peab olema inimestel tagatud ehitisest ohutult evakueerumine. Kogu evakueerimisaja jooksul ei tohi evakuatsiooniteel tekkida kasutajate evakuatsiooni takistavat temperatuurimuudatust, suitsukontsentratsiooni ega muid takistavaid asjaolusid.

Täitmise tähtaeg: 01.09.2017
Ettekirjutusega kaasneb sunnirahahoiatus: kui käesolevat ettekirjutust tähtajaks ei täideta, rakendab haldusorgan Tuleohutuse seaduse § 40 alusel adressaadi suhtes sunnivahendit – sunniraha 600,00 (kuussada) eurot.

4. Paigaldada hotelli majutusruumide ustele sulgurid selleks, et tulekahju korral oleks hoones tule ja suitsu levik takistatud.
Alus: Tuleohutuse seadus § 6 lg 1; majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 40 lg 1 vastavalt § 13 lg 3; majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 24 lg 2.

Tuleohutuse seadus § 6 lg 1 - Piiratud kinnisasjalt või ehitisest peab olema tagatud evakuatsioon ning kergesti läbitav evakuatsioonitee.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 40 lg 1 - Enne 1.jaanuari 2005.a õiguslikul alusel ehitatud ehitis, mida kasutatakse vastavalt ehitisele ettenähtud kasutamise otstarbele, peab vastama olulistele tuleohutusnõuetele, mis tagavad, et võimaliku tulekahju puhkemise korral on inimestel võimalik ehitisest evakueeruda ja on võimalik inimesi ehitisest evakueerida.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 24 lg 2 – Tulekahju korral ei tohi evakuatsiooniteel kogu evakueerimisaja jooksul tekkida kasutaja evakuatsiooni takistavat temperatuurimuudatust, suitsukontsentratsiooni ega muid takistavat asjaolu.

Majandus-ja taristuministri 02.06.2015.a määrus nr 54 „Ehitisele esitatavad tuleohutusnõuded“ § 13 lg 3 – Majutusettevõtte majutusruumi uks peab olema varustatud ettenähtud viisil toimivust tagava sulguriga.
Tuleohutusülevaatusel tuvastati, et hotellitubade ustel on suitsutihendid (sisse freesitud). Ustel puuduvad sulgurid.

Uksesulgurite eesmärk on hoida majutusruumide uksed kinnises asendis tagades, et kui ühes ruumis peaks puhkema tulekahju, siis on takistatud tule ja suitsu levik koridori, kus toimub evakuatsioon ning ka teistesse ruumidesse. 

Täitmise tähtaeg: 01.03.2017
Ettekirjutusega kaasneb sunnirahahoiatus: kui käesolevat ettekirjutust tähtajaks ei täideta, rakendab haldusorgan Tuleohutuse seaduse § 40 alusel adressaadi suhtes sunnivahendit – sunniraha 600,00 (kuussada) eurot.

5. Esitada Ülikooli 8 hoone kohta enesekontrolli tuleohutusaruande 2015. a aruandlusperioodi andmetega. 
Alus: Tuleohutuse seadus § 4 lg 2 ja siseministri 10.02.2011. a määrus nr 1 „Nõuded tuleohutuse enesekontrollile ja tuleohutusaruandele ning tuleohutusaruande koostamise kohustuslikkuse kriteeriumid“ § 5 lg 1 ja lg 2. 

Tuleohutuse seadus § 4 lg 2 - Ehitise valdaja koostab tuleohutusaruande ehitise kohta, kus esineb kõrgendatud tulekahjuoht, viibib palju inimesi ja võib tekkida suur varaline kahju. Tuleohutusaruanne koostatakse ehitise kohta, mis vastab käesoleva paragrahvi lõike 4 alusel kehtestatud määruses sätestatud kriteeriumitele. 

Siseministri 10.02.2011. a määruse nr 1 § 5 lõige 1 - Ehitise valdaja koostab tuleohutusaruande ehitise kohta, mis on nimetatud käesoleva määruse lisas 2.
Siseministri 10.02.2011. a määruse nr 1 § 5 lõige 2 -  Kui ehitises on mitu valdajat, määrab ehitise omanik kirjalikult tuleohutusaruande koostamise ja esitamise eest vastutava isiku, kes koostab ja esitab ehitise kohta ühise tuleohutusaruande. Ehitise valdajad on kohustatud esitama tuleohutusaruande koostamiseks vajalikke andmeid aruande koostamise ja esitamise eest vastutavale isikule. Tuleohutusaruande koostaja vastutab esitatud andmete õigsuse eest.
Tuleohutusülevaatusel tuvastati, et Päästeameti Lõuna päästekeskusele ei ole laekunud tähtajaks 31.03.2016. a Viatica Grupp OÜ aadressil Ülikooli 8, Tartu linn, Tartu maakond asuva hoone kohta koostatud enesekontrolli tuleohutusaruannet 2015. a eest. 
01.01.2014 jõustus siseministri määruse nr 1 „Nõuded tuleohutuse enesekontrollile ja tuleohutusaruandele ning tuleohutusaruande koostamise kohustuslikkuse kriteeriumid“ (edaspidi määrus) uus redaktsioon, mille kohaselt võeti kasutusele tuleohutusaruande uus vorm, muudeti tuleohutusaruande koostamise kohustuslikkuse kriteeriume ja aruande esitamise korda. 
Määruse § 5 lõige 5 sätestab, et enesekontrolli aruandlusperiood on vahemikus 1. jaanuarist 31. detsembrini ja tuleohutusaruanne esitatakse hiljemalt aruandlusperioodile järgneva aasta 31. märtsiks. Uuenenud enesekontrolli tuleohutusaruande vormi leiate Päästeameti kodulehelt http://päästeamet.ee/et/ettevotjale/tuleohutus/enesekontroll.html. 

Tuleohutusaruanne peab sisaldama andmeid ehitise, ehitises toimuva tegevuse, ehitises asuvate asutuste ja ettevõtete, asutuse või ettevõtte tuleohutuskorralduse, seal hulgas tuleohutuse eest vastutavate isikute ja tuleohutusalase vastutuse jagunemise kohta, päästevahendite, tuleohutuspaigaldiste, küttesüsteemide ja muude seadmete ja paigaldiste korrashoiu, korralduslike tuleohutusnõuete täitmise ja kirjelduse kohta valmisolekust tulekahju korral tegutsemiseks, enesekontrolli käigus avastatud puuduste ja nende kõrvaldamise meetmete kirjeldust ning andmeid kinnisasja territooriumi ja sellel toimuva tegevuse kohta. 
Tuleohutusaruandes kirjeldatakse asutuse või ettevõtte tuleohutusega seotud viimase aasta tegevusi ning andmed esitatakse tuleohutusaruande esitamise kuupäeva seisuga. Aruandes esitatavad andmed peavad olema asutuses või ettevõttes dokumenteeritud või olema muul viisil tõendatavad, aruande koostaja kinnitab esitatud andmete õigsust oma allkirjaga. Tuleohutusaruannet ja muid enesekontrolli andmeid tuleb säilitada vähemalt viis aastat. 

Enesekontrolli tuleohutusaruannet saab täita ja edastada elektrooniliselt tuleohutuse enesekontrolli aruannete keskkonnas aadressil https://tuleohutusaruanne.ee/ ning tuleohutusaruannet on võimalik esitada ka kirjalikult Jaama 207, 50705, Tartu linn või digitaalselt allkirjastatud dokumendina elektronposti aadressil louna@rescue.ee. 

Täitmise tähtaeg: 20.06.2016. a.
Ettekirjutusega kaasneb sunnirahahoiatus: kui käesolevat ettekirjutust tähtajaks ei täideta, rakendab haldusorgan Tuleohutuse seaduse § 40 alusel adressaadi suhtes sunnivahendit – sunniraha 200,00 (kakssada) eurot.

Kui haldusakti adressaat jätab ettekirjutuse määratud tähtajaks täitmata, tuleb sunniraha tasuda ühele järgnevale Rahandusministeeriumi arvelduskontole: SEB panga arvelduskontole nr EE891010220034796011, Swedbank panga arvelduskontole nr EE932200221023778606, Danske Bank panga arvelduskontole nr EE403300333416110002 või Nordea Pank panga arvelduskontole nr EE701700017001577198, maksekorraldusel on viitenumbriks 10266700005621 ja selgituseks: “ Viatica Grupp OÜ 31.05.2016 ettekirjutus nr 7.2-6.2/1462.“
Vabatahtlikult tähtajaks sunniraha tasumata jätmise puhul nõutakse sunniraha sisse asendustäitmise ja sunniraha seaduse § 15 lg 1 kohaselt täitemenetluse seadustikus sätestatud korras nagu kohtuotsusest tulenev rahaline nõue. Seega lisandub sunnirahale selle vabatahtliku tähtaegse mittetasumise korral kohtutäituri tasu. 
Sunniraha tasumine ei võta adressaadilt kohustust ettekirjutus täita ning täitmata kohustuste eest võib sunniraha rakendada korduvalt.

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn) või kaebus Tartu Halduskohtu Tartu kohtumajja (Kalevi 1, 51010 Tartu, tmktartu.menetlus@kohus.ee) 30 päeva jooksul arvates päevast, millal vaide või kaebuse esitaja vaidlustatavast haldusaktist teada sai või oleks pidanud teada saama.

Ettekirjutuse täitmisest palume informeerida meid kirjalikult postiaadressil Päästeameti Lõuna päästekeskus, Jaama 207, 50705 Tartu linn, Tartu maakond või digitaalselt allkirjastatud dokumendina e-posti aadressile louna@rescue.ee.

(allkirjastatud digitaalselt)
Keit Tõldsepp
tuleohutuskontrolli büroo juhtivinspektor
Lõuna päästekeskus

Käesolev ettekirjutus on saadetud elektrooniliselt: Viatica Grupp OÜ, viaticagrupp@gmail.com.

Teadmiseks: Barclay Hotell juhataja Urmas Uustal, urmas@barclay.ee.

+372 733 7338
keit.toldsepp@rescue.ee